**Impunere**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am plecat ieri de la tine

fiecare luni este un început

fiecare marți - o cădere

nu merg mai departe

această cădere mă eliberează

îmi maltratează sufletul amintirile

îl curăță de regrete

înăbușă acuzele

și erorile emoționale

Stockholm

ce curat e sângele plătit

îmi inundă stomacul

esofagul

purifică acest te iubesc

al unui sindrom necesar

pentru a nu muri a doua oară

adina v

11.11.2018